
UZNESENIE VLÁDY SLOVENSKEJ REPUBLIKY

č. 578
z 21. októbra 2015
k návrhu účasti delegácie Slovenskej republiky na 27. stretnutí strán Montrealského protokolu o látkach, ktoré poškodzujú ozónovú vrstvu, konanej v Dubaji, Spojené arabské emiráty, v dňoch 1. - 5. novembra 2015
	Číslo materiálu:
	35350/2015

	Predkladateľ:
	minister životného prostredia


Vláda

A. súhlasí 

A.1. s účasťou delegácie Slovenskej republiky na 27. stretnutí strán Montrealského protokolu o látkach, ktoré poškodzujú ozónovú vrstvu, konanej v Dubaji, Spojené arabské emiráty, v dňoch 1. - 5. novembra 2015 (ďalej len „delegácia“) s pripomienkou prijatou na rokovaní vlády,
A.2. s návrhom Smernice pre postup delegácie; 

B. schvaľuje 

B.1. Dušana Juríka
generálneho riaditeľa sekcie environmentálneho hodnotenia a riadenia Ministerstva životného prostredia SR 
za vedúceho delegácie, 

B.2. Katarínu Jankovičovú
riaditeľku odboru ochrany ovzdušia Ministerstva životného prostredia SR 
za 1. alternátku vedúceho delegácie 

B.3. Ľubomíra Žiaka
hlavného štátneho radcu odboru ochrany ovzdušia Ministerstva životného prostredia SR 
za 2. alternáta vedúceho delegácie;

C. ukladá 

ministrovi životného prostredia 

C.1. požiadať podpredsedu vlády a ministra zahraničných vecí a európskych záležitostí vystaviť poverovaciu listinu pre delegáciu 

do 23. októbra 2015 

podpredsedovi vlády a ministrovi zahraničných vecí a európskych záležitostí 

C.2. vystaviť poverovaciu listinu pre delegáciu.
Vykonajú:
podpredseda vlády a minister zahraničných vecí a európskych záležitostí 
minister životného prostredia

